Áslaug Arna Sigurbjörnsdóttir , dómsmálaráðherra , segir að ekki hafi komið til greina að gera starfslokasamning við Harald Johannessen , ríkislögreglustjóra , að svo stöddu . Áslaug mun setja af stað vinnu í dómsmálaráðuneytinu sem mun fara yfir þær deilur sem nú eiga sér stað innan lögreglunnar um starfsemi embættis ríkislögreglustjóra og samskipta þess við lögregluembætti landsins . Þetta kemur fram í viðtali við Áslaugu á fréttastofu RÚV . Stjórnsýsluúttekt í farvatninu Töluverðar deilur hafa verið innan lögreglunnar , og þá einkum í garð Ríkislögreglustjóra , að undanförnu , en í fréttum RÚV hefur meðal annars komið fram að þær tengist fatamálum lögreglu og bílamálum , ásamt öðrum málum . Fjölmörg lögregluembætti í landinu hafa lýst yfir stuðningi við stjórn Landssambands lögreglumanna sem hafa undanfarið sett þrýsting lögreglustjóra landsins á að láta fara fram alhliða stjórnsýsluúttekt á embætti ríkislögreglustjóra . Ákveðið var að Ríkisendurskoðun ráðist í slíka úttekt í liðinni viku . Auglýsing Haraldur sendi frá sér yfirlýsingu á fimmtudag þar sem sagði að ályktanir lögreglufélaga , gegn embætti ríkislögreglustjóra , væru ekki til þess fallnar að skapa frið um störf lögreglu . Áslaug Arna fundaði með Haraldi í dómsmálaráðuneytinu í dag . Haraldur sagði í viðtali fyrir fundinn að hann hefði óskað eftir fundinum en hann segist óska eftir fundi með dómsmálaráðherra í hvert skipti sem nýr ráðherra tekur við embættinu . Áslaug segir í samtali við fréttastofu RÚV að hún hafi greint Haraldi frá því að henni þætti ástandið óásættanlegt á fundinum . „ Ég held að ástandið sé óásættanlegt og það gera sér allir grein fyrir því . Ég lýsti þeirri skoðun minni , “ segir Áslaug Arna . „ Ég mun setja af stað vinnu hér í ráðuneytinu sem mun fara yfir málið í samráði við helstu aðila , “ segir dómsmálaráðherra jafnframt . „ Ég vona að það komi eitthvað hratt út úr því um hvernig við getum brugðist við þessari stöðu . “ Hún greindi jafnframt frá því í viðtalinu að ekki hafi komið til greina að svo stöddu að gera starfslokasamning við Harald . Haraldur segir fundinn með Áslaugu haf verið gagnlegan og góðan í samtali við fréttastofu RÚV . Hann segir hjaðningavíg hafa átt sér stað innan lögreglunnar og að þau skili engu nema menn falli . „ Ég held að við séum öll sammála um að nú verða málefni lögreglunnar leyst innan lögreglu með samtölum okkar á milli og við reynum að hætta að karpa í fjölmiðlum , “ segir Haraldur . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .